**D i s p o z i ț i a**

**nr. 306 din 5 iulie 2021**

**privind încetarea contractului individual de muncă al domnului** Rusu Ovidiu-Axente,

**din inițiativa angajatorului**

Președintele Consiliului Județean Cluj,

Analizând referatul Direcției Generale Buget-Finanțe, Resurse Umane nr. 24164/05.07.2021, privind încetarea contractului individual de muncă din inițiativa angajatorului al domnului Rusu Ovidiu-Axente, paznic la Serviciul Operațional din cadrul Direcției de Administrare a Domeniului Public și Privat al Județului Cluj;

Având în vedere necesarul de personal de specialitate care să asigure asistenţa tehnică în cadrul anumitor lucrărilor de întreţinere a autovehiculelor specializate aflate în dotarea DADPP CLUJ, a fost necesară reorganizarea activității Serviciului Operațional, respectiv desființarea celor 4 posturi de paznic (cod COR 962907) și înființarea unui post de muncitor calificat (electromecanic) treapta III (cod COR 742214), a unui de muncitor calificat (lăcătuș mecanic) treapta III (cod COR 721410), a unui post de muncitor necalificat treapta I (cod COR 931203) și a unui post de șofer treapta I (cod COR 832201);

Ținând seama de:

* Hotărârea Consiliului Județean Cluj nr.103/30.06.2021 pentru modificarea Hotărârii Consiliului Judeţean Cluj nr. 200/2019 privind aprobarea Organigramei și a Statului de funcţii pentru Consiliul Județean Cluj;

În conformitate cu prevederile:

* art. 190 alin. (3), alin. (4), art. 191 alin. (1) lit. a) și alin. (2) lit. b), art. 538 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 64-67, art. 75-77 din Legea nr. 53/2003, privind Codul Muncii, republicată, cu modificările și completările ulterioare;
* art.1 alin. (1), art.7 și art.11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art.1.** Cu data de09.08.2021 încetează contractul individual de muncă nr. 382/23.12.2015 al domnului Rusu Ovidiu-Axente, paznic la Serviciul Operațional din cadrul Direcției de Administrare a Domeniului Public și Privat al Județului Cluj, pentru motive care nu ţin de persoana salariatului, ca urmare a desfiinţării locului de muncă ocupat.

Art.2. Se acordă domnului Rusu Ovidiu-Axente un preaviz de 20 de zile lucrătoare începând cu data de 12.07.2021.

Art.3. (1) Postul disponibil din cadrul Consiliului Județean Cluj care se oferă domnului Rusu Ovidiu-Axente conform pregătirii profesionale este cel de ***muncitor calificat (electromecanic) treapta III (cod COR 742214)la Serviciul Operațional.***

**(2)** Domnul Rusu Ovidiu-Axente în termen de 3 zile lucrătoare de la comunicarea dispoziției, își va manifesta în scris opțiunea cu privire la noul loc de muncă oferit.

**Art. 4. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 5.** Cu ducerea la îndeplinire și punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane, prin Serviciul Resurse Umane.

**Art. 6. (1)** Prezenta dispoziție se comunică prin e-mail Direcției Generale Buget-Finanțe, Resurse Umane - Serviciul Resurse Umane precum și Prefectului Județului Cluj.

**(2)** Direcția Generală Buget-Finanțe, Resurse Umane - Serviciul Resurse Umane va comunica domnului Rusu Ovidiu-Axente,prezenta dispoziție.

**CONTRASEMNEAZĂ:**

**P R E Ș E D I N T E, SECRETAR GENERAL AL JUDEȚULUI,**

**Alin TIȘE**  **Simona GACI**